Oglala Lakota County

Oglala Lakota County (bet 2015 Shannon County) is en Kreis (County) in’n US-Bundsstaat Süüd-Dakota. He hett 13.586 Inwahners (Stand Zensus 2010) op en Rebeet vun 5.423 km². De Sitt vun de Verwalten is in Hot Springs.

 Historie 

De Kreis is 1875 grünnt worrn un hett toeerst Shannon County heten, nöömt na Peter C. Shannon. An’n 4. November 2014 hebbt de Lüüd in’n Kreis afstimmt un beslaten, dat de County den ne’en Naam Oglala Lakota County kriegen schall, na de Oglala-Lakota-Indianers, de en groten Deel von de Inwahners stellt. De ne’e Naam hett ofiziell to’n 1. Mai 2015 gullen.

 Demografie 

Vun de 12.466 Inwahners bi’n Zensus vun 2000 harrn 3.884 Minschen Arbeit. Dat Inkamen je Kopp vun de hele Inwahnertall weer 6.286 US-Dollar. 3.865 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 671 Minschen maakt. 51,22 % vun de Inwahners leven 2000 ünner de Inkamensgrenz to de Armoot.

26,09 % hebbt 2000 tohuus ’n annere Spraak as Engelsch snackt un 0,63 % vun de Inwahners sünd buten de USA boren worrn.

Vun de Vöröllern her sünd 4,51 % vun de Minschen Witte, 0,08 % Swarte, 0,02 % stammt ut Asien un 0,05 % vun de Eilannen in’n Pazifik. 94,20 % sünd Nakamen vun Indianers. 0,22 % hebbt sik sülven to noch annere Gruppen torekent. 0,91 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 1,42 % vun de Lüüd ansehn.

 Inwahnertall 

 Johr  Inwahnertall 1920  2.003 Inwahners 1930  4.058 Inwahners 1940  5.366 Inwahners 1950  5.669 Inwahners 1960  6.000 Inwahners 1970  8.198 Inwahners 1980  11.323 Inwahners 1990  9.902 Inwahners 2000  12.466 Inwahners 2010  13.586 Inwahners

 Weblenken 

 U.S. Census Bureau (engelsch)